שו"ת רשב"ץ (תשב"ץ)/חלק ג/קעא
ענין קעא:

קניית המצות אין אני מתיר בכאן לקטן אלא לקנות ההפטרה שאינה מענין המאורע.
אבל כשהיא מענין המאורע וזה ביום שמוציאין שני תורות.
אני משתדל שיהי' המפטיר גדול שאין מי שאינו מחוייב בדבר מוציא הרבים ידי חובתן.
וכן כתב בעל המנהיג בשם רבינו תם ז"ל בהלכו' חנוכה.
אבל לקדיש בתורה ולתפלת ערבית ליל מוצאי שבת.
איני מתיר עד שיהי' גדול.
וכן הוא בגמ' בפ' הקורא את המגלה תניין (כ"ד ע"א) ומן הדין הי' לבדקו אם הביא שתי שערו' וכמו שנראה בפ' שלשה שאכלו על שלחן אחד (מ"ז ע"ב) לענין בהמ"ז.
וכן כתבו המפרשים ז"ל אבל לא דקדקתי בזה הרבה מפני המחלוקת וגם האב נאמן לומר שתי שערות יש לו לענין תפלה.
אע"פ שאינו נאמן לענין קדושין כמ"ש בעל התרומה ז"ל.
אבל קודם שיהי' לו י"ג שנים ויום אחד איני מניח: